Alegeri prezidenţiale 2019. Este ziua votului, ziua în care românii îşi aleg preşedintele. Potrivit datelor prezentate pe site-ul BEC în timp real, câteva mii de persoane s-au dus să voteze încă din primele minute de la deschiderea secţiilor.

Digi24 a stat de vorbă cu un tânăr, care după o noapte petrecută în Centrul Vechi al Bucureștiului, şi-a exprimat dorinţa de a merge direct la secția de votare ca să-și îndeplinească datoria de cetățean.

- Noapte albă?

- Ne-am distrat, da.

- Și unde mergeți acum?

- Intenția noastră este să mergem să votăm și după să ne culcăm.

- Mergeți acum direct la vot?

- Asta e intenția, da. E ceva ce trebuie exercitat și este responsabilitatea noastră să mergem.